《雨夜不寐杂取案头书读之》
清代·郭曾炘

万感何来迸似潮，披衣强起亦无聊。古人传者皆糟粕，独夜凄无此晦潇。

永忆对床隔黄壤，犹疑听漏近丹霄。耳根彻夕琅琅响，知碎庭隅几叶蕉。

作者简介：郭曾炘，号春榆，一号匏庵，侯官人。光绪庚辰进士，改庶吉士，授礼部主事，官至典礼院掌院学士。谥文安。有《匏庐诗存》。